Tervetuloa Isännän pöydässä -ohjelmaan.
Joka kerta mulla on erilaisia miehiä täällä keskustelemassa.
Luonnehtisin vieraastani, -
että hän on perehtynyt Jumalan sanaan hyvin syvälti ja laajasti.
Tervetuloa Väinö Hotti. - Kiitos.
Synnyit Savossa. Missä päin siellä ja minkälaiseen perheeseen?
Haukivuori oli syntymäpitäjä, ja maanviljelijäperhe.
Meitä oli 4 sisarusta siinä.
Isä piti aamu- ja iltahartauksia.
Sanan viljely oli hyvin oleellinen perheessämme.
Lisäksi seuroja pidettiin.
Silloin oli Haukivuoren kirkko- herrana palavasieluinen Eino Tani.
Hänen aisaparina oli jonkin aikaa edesmennyt Päiviö Parviainen.
Tuosta kodista meikäläinen sai -
paitsi Jumalan sanan perintöä, -
myöskin virsien ja laulujen rikasta perintöä.
Hyvin monet virret ja hengelliset laulut opin siellä.
Olen huomannut, että kun on kaikkein vaikeinta, ja joutuu yksin, -
niin vanhat virret merkillisesti ruokkii ja lohduttaa.
Sieltä saa niin kuin vertaistukea silloin.
Mainitsit kirkkoherrasta, että hän oli väkevä ja palava uskossa, -
ja sillä oli suuri vaikutus alueelle. Saiko se aikaan herätystä siellä?
Kyllä se oli herätyksen aikaa se 40-50 luku.
Siitä osaltaan on merkkinä se, -
että Haukivuorella oli silloin 40-50 maallikkosaarnaajaa, -
eli seurapuhujaa.
Kirkkoherralla oli apulaisia riittävästi.
Tuo, että oli paljon maallikkosaarnaajia...
Työntekijöiden määrällä, -
kun arvaan, että he olivat hengellisesti palavia, -
oli varmaan suuri merkitys.
Kyllä oli. Siitä kertoo osaltaan se, -
että tuvat porstuvia myöten täyttyivät kuulijoista.
Oli Sanan nälkää ja janoa.
Ei tarvinnut paljon informoida ihmisiä, että he tulisivat tilaisuuksiin.
Se oli hyvin hedelmällistä aikaa.
Kun vartuit ja olit lähellä kahtakymmentä, -
ja kun juttelimme etukäteen, -
niin käytit ilmaisua, että sulla alkoi elämässä musta periodi.
Näin se on. Siitä huolimatta, että Sana oli mulle tuttua.
Isä oli pyhäkoulun opettaja ja kylän vanhin.
Itsekin olin lopulta pyhäkoulun opettajana.
Mutta sisällöllisesti uskon asiat eivät olleet avautuneet minulle.
Ne oli vieraita minulle.
Tähän liittyi tämä pimeys, -
sekä hengellinen että henkinen pimeys.
Pimeydestä voisi ajatella, -
että siinä oli kaksi tärkeätä aiheuttajaa.
Ensimmäinen oli se, että tajusin sisimmässäni olevani iäisyysolento.
Hyvin syvästi tajusin tämän.
Toisaalta en tuntenut Jumalaa, joka oli tämän kaiken luonut.
Puhumattakaan siitä, että tuntisin Jeesuksen, Lunastajan.
Raamattu sitoo nämä yhteen: Jumalan tunteminen ja Pojan tunteminen.
Tämä, että olin iäisyysolento, mutta en tuntenut Jumalaa, -
vei minut suureen pimeyteen.
Ajallisesti pimeyteen vaikutti myös se, että olin jo 21-vuotias, -
eikä ollut tietoa ammatista. Ja tuota...
Suuri halu oli, että saisin jonkun selvyyden tähän ammattiin.
Sitten...
En muista milloin se tapahtui, mutta kuitenkin -
jossakin tilanteessa muistin Jumalan puhelinnumeron -
Psalmi 50:15 'Avuksesi huuda minua hädän päivänä, -
niin minä tahdon auttaa sinua. Ja sinun pitää kunnioittaa minua.'
Ei minulla mielestäni ollut mitään uskoa, -
mutta oli tällaiset vastaavuudet.
Sanoin Jumalalle, että jos Sinä olet olemassa, -
tiedät, että sydämessäni on todellinen hätä.
Auta Sinä minua.
Ja Jumala vastasi tähän merkillisellä tavalla.
Olin veli Niilon kanssa polttopuita kokoamassa, -
ja yht'äkkiä tuli Jumalan ääni sydämeeni -
'Tule Sinäkin minun viinitarhaan.'
Hetkessä, ajatelkaa hetkessä, pimeys poistui.
Ja tunsin, että uusi elementti, usko, tuli minuun.
Aikaisemmin olin laulanut laulua 'Oi, minkä onnen autuuden', -
hengellistä laulua 295.
Mutta nyt se pulppusi koko illan sydämestäni tämä laulu.
'Oi, minkä autuuden ain usko myötään tuo.
Kun itse herran Jeesuksen se omaksemme suo.'
Tästä kääntyi uusi lehti elämässäni.
Koin, että tämä uusi elementti, -
usko tuli minuun.
Siihen varmaan vaikutti esivanhempiesi rukoukset, -
jotka tulivat siinä sinun pimeässä hetkessä, kun olit etätoivoinen.
Kun rukoilit, että Herra ilmoita minulle itsesi, -
niin sä olit niinku tosissaan.
On huomattava, että tämä tapahtui 11. lokakuuta 1961, -
eli yli 50 vuotta sitten.
Ja Herra on ollut uskollinen. - Aamen.
Ensirakkaus on kestänyt ja varmaan vielä syventynytkin -
sanan kautta paljon.
Sä menit sitten hengelliseen työhön nuoriso-ohjaajaksi, -
jossa olit melko kauan. - Joo, valmistuin...
Kauniaisten Muroman opistosta 1966.
Sitten olin parissa seurakunnassa nuoriso-ohjaajana.
Ensin Ylöjärvellä ja sitten 1975 lähtien Juuan seurakunnassa.
Kaikkiaan näitä nuorisotyöohjaaja- vuosia tuli noin 25 vuotta. - Joo.
Mainitsit tämän Muroman jo.
Sulla on ollut tässä matkan varrella...
onko oikea sana oppi-isä,
mutta tällaisia, jotka ovat kasvattaneet uskosi tuntemista laajemmin.
Ketä haluaisit nimetä?
Näitä oppi-isiä on kyllä aika paljon, -
joita voisi mainita tässä.
Koen heidät neuvonantajina, jotka ovat olleet hyvin merkittäviä.
Jokainen on omalla tavalla muokan- nut ja avartanut uskonelämääni.
Jos luettelen näitä nimiä, niin Luther on ensimmäinen.
Siitä huolimatta en palvo Lutheria, -
mutta katson, että hän on ollut yksi Jumalan ase aikoinansa.
Ja sitten professori Tiililä, -
Uuras Saarnivaara, Muroma ja Eino J. Honkanen.
Lagus-heränneitä ja samoin Ruotsalainen Paavo.
Tuomenoksalta olen saanut hyvin paljon.
Samoin Vilho Rantaselta, vapaiden suuntien edustajalta.
Ruotsalaiselta Roseniukselta elämän leipää olen myöskin saanut paljon.
Suomalaisista edelleen Tapio Nousiainen on lahjakas ollut, -
Herran mies, todistaja.
Risto Santala on vielä mainittava.
Näitä uusimpia: Tapio Puolimatka, professori.
Ulkomaisista saarnaajien kuningas Spurgeon, -
ja David Pawson.
Tässä on ne meikäläisen eväät.
Niitä on tullut eripuolilta.
En laittaisi heitä järjestykseen, vaan olen kaikille kiitollinen.
Sulla on tällainen näkemys, -
voisiko sanoa Jeesuksen yhteisestä seurakunnasta.
Avaisitko tätä? - Tästä on helppo puhua, -
koska Jeesus itse Johanneksen evankeliumin 13 luvussa sanoo, -
että uuden käskyn minä annan teille, että rakastatte toisianne.
Teidät tunnetaan opetuslapsikseni, jos teillä on keskinäinen rakkaus.
Edelleen, mikä koskee maailman evankelioimista, -
Joh. 17 luvussa Jeesus rukoilee, -
että he olisivat minussa niin kuin minä olen Isä sinussa
ja Sinä minussa, että he täydellisesti olisivat yhtä.
Eli elimellisesti olisivat yhtä, että maailma uskoisi.
Huomatkaa, tämä on evankelioimisasia.
Maailma ei usko, jos seurakunta on sirpaloituna.
Toisaalta on muistettava, että Pyhä Henki yhdistää, -
mutta paha henki Diabolos hajottaa.
Tämä on järjellinenkin asia. - Aivan.
Nämä ovat Jeesuksen sanat.
Mutta apostoleilta on voimakasta tekstiä samasta asiasta.
Tähän uskon ytimeen, kun keskustelimme tuossa, -
sä toit esiin tällaisia, kun 3 sakarainen jakkara, -
ja pöytä, jossa on neljä jalkaa.
Avaatko, mitä näihin sisältyy?
Voidaan ajatella, että 3-jalkainen jakkara on hutera, -
mutta ei hengellisessä mielessä.
Siitä tulee riittävän tukeva, kun otamme nämä 3 asiaa:
Ensimmäisenä on tuli.
Jeesus sanoi: 'Tulta olen tullut heittämään maan päälle.'
Toinen on veri.
Jos valkeudessa vaellamme, meillä on yhteys keskenämme, -
ja Jeesuksen veri puhdistaa meidät synnistä.
Kolmas on tämä vesi.
Tämä tulee nimenomaan Roomalaiskirjeen luvusta 6.
Raamattu sanoo, että kaikki, jotka olette Kristukseen kastetut -
tavasta ei puhuta mitään vaan -
Kristuksen nimeen kastetut, olette Kristuksen päällenne pukeneet.
Tärkein kolmijalka on tämä -
siis siinä on tuli, veri ja vesi.
Ne ovat luovuttamattomia.
Sitten voimme ottaa Apostolienteoista nelijalkaisen pöydän mallin.
Apostolienteot 20:42 -luvussa kerrotaan alkuseurakunnasta.
Ja he pysyivät apostolien opetuk- sessa, keskinäisessä yhteydessä, -
leivän murtamisessa ja rukouksessa.
Apostolien opetus, keskinäinen yhteys, leivän murtaminen, rukous.
Nämä elementit pitäisivät olla kokoontumisissa keskeisinä.
Muuten pöytä ei pysy pystyssä. - Aivan.
Niin kuin sanoit, mitä Diabolos tekee, -
niin se on todella hajottanut näitä jalkoja.
Sen takia Suomen kristillinen kenttä on ollut sirpaloitunut kauan.
On huomattava, että 15 vuoden aikana -
on kristillisten kuppikuntien määrä kaksinkertaistunut.
Tässä ei ole kovin myönteisiä merkkejä yhdentymisestä.
Sirpaloituminen jatkuu.
Ei sovi unohtaa, että paholaisen taktiikkana on hajota ja hallitse.
Aivan.
Puhut tästä yhteydestä.
Keskustelimme muistaakseni myös verestä ja veren merkityksestä -
tässä yhteydessä.
Tämä on tärkeä asia. Kaikki osaamme tuon laulun -
'Golgatan veressä voima on'. Se on mainio laulu.
Mutta se voi keskittyä vain yhteen veren ominaisuuteen, puhdistukseen.
Se yleensä keskittyy.
Tavallisella kristityllä ei muuta mielikuvaa tästä ole kuin, -
että se puhdistaa.
Tottahan se on. Se hyvin on tärkeä asia.
Se liittyy uskoon tulemiseen ja uudestisyntymiseen.
On toinen asia, joka tulee harvemmin esille.
Pyhitys. Veri pyhittää.
Huomatkaa, että puhdistus on ihmiselle mahdotonta omin keinoin.
Mutta entäs pyhitys? Se on myöskin mahdotonta.
Mutta veri tuo ratkaisun sekä puhdistukseen että pyhitykseen.
Kolmas asia, johon se tuo ratkaisun, on yhteys.
Tämä kiperä yhteysasia saa ratkaisunsa verestä.
On kohtalokasta, jos me joltakin osin tämän veren hylkäämme.
Vaikka tästä puhdistuksesta tai pyhityksestä tai yhteydestä.
Heprealaiskirje 10 puhuu siitä, kuinka rangaistus tulee niille, -
jotka tallaavat maan Kristuksen vereen.
Kun sinä hylkäät puhdistuksen, sinä tallaat maan Jeesuksen vereen.
Kun sinä hylkäät pyhityksen, sinä tallaat maan Jeesuksen vereen.
Kun sinä hylkäät yhteyden, sinä tallaat maan Kristuksen vereen.
Olet ollut uskossa runsaat 50 vuotta, tutkinut Raamattua, -
ja päässyt yhä syvemmälle ja nähnyt.
Samanaikaisesti olet katsonut tätä yhteiskuntaa.
Mihin suuntaan se on mennyt? Miten haluat tätä avata?
Tässä on tietysti tämä maailman yleinen tilanne.
On huomattava, että sehän toteutuu, niin kuin Raamattu on ennustanut.
Israel on ajan kello.
Siitä voidaan päätellä, mikä hetki on yöstä.
Sitten on myöskin tämä uskovien tilanne.
Jotkut voi ajatella, että Suomessa menee aika hyvin.
Meillähän on hengellisiä yhteisöjä vaikka miten paljon.
Mutta me voimme tätä seurakunnan tilannetta eri tavalla mitata.
Voimme mitata sillä, kuinka paljon siellä käy ihmisiä, -
kuinka paljon käy ehtoollisella, -
kuinka innokasta on porukka työssä.
Fredrik Swisler sanoi, että paras tila, paras tapa -
mitata seurakunnan tilaa on lämpömittari.
Jeesus sanoi: 'Siitä teidät tunnetaan opetuslapsikseni, -
että teillä on keskinäinen rakkaus.'
Jaakko Haavio kertoo kirjassaan 'Käy yrttitarhassa polku', -
kuinka Titanic lähestyy jäävuorta.
Tämä jäävuoren lähestyminen oli huomattavissa myös lämpömittarista.
Lämpö laski jatkuvasti mitä lähemmäksi tultiin jäävuorta.
Nyt kristikunnassa on havaittavissa sama ilmiö.
Kristikunnan tila, seurakunnan tila siellä, -
lämpömittari osoittaa aika matalia lukemia.
Se kertoo siitä, että lähestymme antikristillistä yötä.
Tämä on vakava merkki. Tästä on mitattava seurakunnan tila, -
eli kuinka palavaa siellä on rakkaus toinen toistamme kohtaan.
Joku on sanonut, että seurakunnassa pitäisi olla lämpömittari.
Jos se menee tietyn rajan alapuolelle, -
niin silloin pitää pysähtyä katso- maan, onko jossain on menty vikaan.
Professori Osmo Tiililä toi aikoinaan esille, -
että kirkon tulee alituiseen tarkistaa kulkutietään.
Ei tarkistaa maailman mukaan, vaan Raamatun mukaan.
Se on kartta, jonka mukaan kirkon tulisi tarkistaa kulkutietään.
Tämä ei koske vain luterilaista kirkkoa, -
joka on pahoin laiminlyönyt tämän tarkistuksen, -
vaan se koskee myös pienempiä yhteisöjä ja yksityistä kristittyä.
Psalmissa 139 on hyvät jakeet.
Sillä luvun 139 viimeisessä jakeessa, -
jota kannattaa usein rukoilla, on:
'Tutki sinä Jumala minua, tunne minun sydämeni. -
Koettele minua ja tunne minun ajatukseni.
Jos tieni on vaivaan vievä, johdata minut iankaikkiselle tielle.'
Haluaisin vielä, ennen kuin ohjelma pääsee loppumaan, -
keskustella lopunajan profetioista.
Millä tavalla me olemme menossa...
Kun me tiedämme, että jossain vaiheessa tulee se päätepiste.
Miten sä analysoit tätä? Puhuit jo Israelista ja ajan kellosta.
Miten tulee käymään hengellisyydelle?
Tässä on kaksi linjaa, kun lopunajan tapahtumia käsitellään, -
kun lopunajan eskatologiaa käsitellään.
Ensimmäinen näkemys on, -
että Kristus tulee sitten, kun maailma on kyllin kristillinen.
Sitten, kun se on kristillinen, niin Kritus tulee tänne.
Tapahtuu Jeesuksen toinen tulemus.
Toinen, päinvastainen näkemys on, -
että ei tule rauhallisen kehityksen kautta Jumalan valtakunta, -
vaan katastrofin kautta.
Daniel 2 kertoo, kuinka kivi iski patsasta jalkoihin, ja se murtui.
Mielestäni tämä on se oikea.
Erik Sauer kirjassa 'Ristiinnauli- tun riemuvoitto' tuo tämän esille.
Jeesus ei tule vielä siksi, -
että maailma ei ole vielä kylliksi kristillinen, -
vaan Hän ei tule vielä siksi, että maailma ei ole vielä jumalaton.
Luukas 18:8 kertoo, että kun Ihmisen Poika tulee, -
niin löytääkö Hän uskoa maan päältä.
Aapeli Saarisalo kirjoitti 'uskollisuutta maan päältä'.
Kyllä jonkunlaista uskoa ja uskonnollisuutta löytyy, -
mutta uskollisuutta Kristusta kohtaan ei löydy, eli oikeaa kristillisyyttä.
Mitä silloin todennäköisesti tulee käytännössä tapahtumaan?
Tämä varmasti merkitsee sitä, että tuota...
Tähän liittyy Antikristuksen tuleminen, mistä kertoo 2 Tess. 2.
Eli laittomuuden ihminen ilmestyy.
Paavali kertoo, että Jumala lähettää väkevän eksytyksen, -
koska ihmiset eivät ole vastaanottaneet totuutta.
Tämä on tärkeää uskovien huomata, että he vaeltaisivat totuudessa.
Jeesus rukoilee, Johannes luku 17:
'Pyhitä heidät totuudessa; sinun sanasi on totuus.'
Aikamme luopumus ilmenee nimen- omaan luopumisena Jumalan Sanasta.
Eräs vakava ajan merkki on, -
että halutaan erottaa evankeliumin julistus opista.
eli evankeliumin julistus erottaa Jumalan Sanasta.
Tämä on erittäin vakava eksytys.
Jos evankeliumia julistetaan ilman Jumalan Sanaa, -
silloin sitä julistetaan ilman Kristusta.
Silloin on kyseessä toinen evanke- liumi, mistä Paavali varoittaa, 1.Gal. 1
Jumalan Sana on tänä päivänä se jakaja.
Jumalan Sanaa tulee julistaa kaksiteräisenä, -
lain ja evankeliumin terällä.
Mikä on rukouksesi?
Mitä kristittyjen tulisi Suomessa tehdä?
Mitä asioita rukoilet?
Ehkä, kun ajattelemme tätä yksi seurakunta -oppia, -
niin kaikkein tärkein rukous tulisi olla: Tulkoon sinun valtakuntasi.
Siinä emme pyydä meidän puljumme menestystä, -
vaan Jumalan valtakunnan menestystä.
Sanoisin, että tässä kristikunta jakaantuu kahteen osaan.
On niitä, jotka ovat valtakuntakristittyjä.
Nämä ihmiset rukoilevat sydämestään 'Tulkoon sinun valtakuntasi'.
Toinen on tämä lahkokristillisyys.
Se on tämä 'me olemme yksin oikeassa' -kristillisyys.
Siellä ei voida sydämestä rukoilla 'Tulkoon sinun valtakuntasi'.
Kun yksikin vilpitön uskova rukoi- lee 'Tulkoon sinun valtakuntasi', -
niin Jumala vastaa: Totisesti näin tapahtukoon, -
vastoin maailman ja Perkeleen tahtoa.
Isä Meidän -rukouksessa on yksilötasolla vaikea kohta, -
että minä tekisin hänen tahtonsa mukaan.
Jumalalla on suunnitelma yksilölle, mutta se ei tyydytä lihaa, -
ihminen haluaa mieluummin olla mukavuusvyöhykkeellä.
Siitä tulee ristiriita, Herran tahtoa ei tehdäkään.
'Autuaita ovat ne, jotka kuulevat Jumalan Sanan ja noudattavat sitä.'
Mutta nyt sanoisin, että Väinö sano meidän katsojille, -
mitä Jumalan Pyhä Henki kauttasi haluaa sanoa heille. Ole hyvä.
Jeesus sanoi: 'Siitä tiedät tunnetaan, -
että teillä on keskinäinen rakkaus.
Tässä ei puhuta yleisestä rakkaudesta, -
ei ystävien välisestä rakkaudesta, ei perhekeskeisestä rakkaudesta, -
vaan uskovien keskinäisestä rakkaudesta.
Jeesus sanoi, että tämä on uskovien tuntomerkki.
Roomalaiskirjeen 5 luvussa sanotaan,
Jumalan rakkaus on vuodatettu sydämiimme Pyhän Hengen kautta, -
joka meille on annettu. Se on vuodatettua rakkautta.
Johanneksen kirjeessä tuodaan esille tämä, -
että rakkaus on Jumalasta. Jumala on rakkaus.
Jos me rakastamme Jumalaa, niin me rakastamme myös veljiämme.
Nämä kuuluvat yhteen.
Tänä päivänä on hyvin vaikea yhdistää nämä, -
mutta Raamatun mukaan ne kuuluvat samaan.
Jos me rakastamme Jumalaa, niin me rakastamme myös veljiämme.
On huomattava, että kaikki uskovat ovat Jumalan perheen jäseniä, -
ja kuuluvat samaan joukkoon, jonka päämääränä on taivaskoti.
Kiitos Väinö tästä rukouksesta, -
ja ennen kaikkea tästä keskustelusta.
Ainakin minulle huokuu ikään kuin sellainen Jumalan lämpö, -
joka tulee näiden sanojan kautta, -
jotka saavat lämpönsä, voimansa ja rakkautensa Raamatusta, -
Jumalan Sanasta.
Olkoon työsi, mitä Savossa teet, -
ja netin kauttahan se menee ympäri maailmaa, -
niin viekööt ne tätä samaa viestiä niin eteenpäin, -
että se, mistä tässä on keskusteltu, saisi toteutua, -
että me yhtä olisimme. Kiitos. - Kiitos.
Olet juuri katsonut Isännän pöydässä -ohjelman.
Mikäli tämä ohjelmasarja on koskettanut sinua, -
voit olla tukemassa ohjelmasarjan tuottamista.
Voit soittaa numeroon 0600-10077.
Tai voit lahjoittaa pankkitilille, jonka viitenumero on ruudussa.
Kiitos.
Tekstitys: Ilpo Törnqvist